Diari Oficial de la Generalitat Valenciana


Sumari del DOGV 3326, del 09-09-1998 (1998/7312)

ORDRE de 29 de juny de 1998, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil a diversos centres docents privats.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3326

Data del DOGV
:   09-09-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/7312


Data del document
:   29-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 29 de juny de 1998, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil a diversos centres docents privats. [1998/7312]
  
Vistos els expedients incoats a instància dels representants de la titularitat dels centres docents privats que s'assenyalen en l'annex, en sol·licitud de l'autorització per a implantar el segon cicle d'Educació Infantil.
  
Cadascun dels expedients inclou l'informe favorable de la Unitat d'Inspecció Educativa, vists els quals, la Direcció Territorial de Cultura, i Educació eleva proposta igualment favorable.
  
Atés que tots els centres tenen almenys tres unitats autoritzades d'Educació Preescolar, cosa que els permet impartir el segon cicle d'Educació Infantil, conformement al que s'estableix en la disposició transitòria tercera, punt 1, apartat a del Reial Decret 1.004/1991, de 14 de juny.
  
Vistos la Llei Orgànica 8/1985, de 3 de juliol, Reguladora del Dret a l'Educació; el Reial Decret 1.004/1991, de 14 de juny, pel qual s'establixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16 de juliol), de la Conselleria de Cultura, Educació i Ciència, que regula la implantació gradual del segon cicle d'Educació Infantil a la Comunitat Valenciana, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre de Govern Valencià,
  
ORDENE
  
Primer
  
Autoritzar la implantació del segon cicle d'Educació Infantil a cadascun dels centres privats arreplegats en l'annex, atenent el nombre d'unitats i capacitat màxima que s'hi especifica.
  
Segon
  
Modificar la denominació genèrica dels actuals centres d'Educació Preescolar inclosos en l'annex, que d'ara endavant serà la de «Centre d'Educació Infantil, segon cicle».
  
Tercer
  
La present ordre esdevindrà efectiva a l'inici del curs acadèmic 1998/99.
  
DISPOSICIÓ ADDICIONAL
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà al de la seua publicació en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.
  
València, 29 de juny de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Centre: La Milagrosa
  
Titular: Fundación Hospital Asilo Cristo de la Sangre y Beata Inés
  
Codi: 54765525
  
Domicili: C/ San Miguel, 38
  
Localitat: Benigánim
  
Província: València
  
Nombre d'unitats de Preescolar autoritzades: 5 unitats i 200 llocs escolars.
  
Ensenyaments que s'implanten i capacitat: Educació Infantil 2n cicle amb 3 unitats i 75 llocs escolars.
  
S'autoritza dons al centre l'extinció per cessament de 2 de les unitats d'Educació Preescolar, que varen ser autoritzades en virtut de l'Ordre Ministerial de 13 de març de 1974 (BOE de 6 de maig).
  
Centre: Altabix
  
Titular: Colegio Academia Altabix, SL.
  
Codi: 77912719
  
Domicili: C/ Obispo Winibal, 10
  
Localitat: Elx
  
Província: Alacant
  
Nombre d'unitats de Preescolar autoritzades: 3 unitats i 98 llocs escolars.
  
Ensenyaments que s'implanten i capacitat: Educació Infantil 2n cicle amb 3 unitats i 72 llocs escolars.